Møtereferat FAU 1-7 trinn 22.01.2019

Sand Skule kl 18-19.30

Til stades: Elin M. Bakka, Arve Herabakka, Bonolo Ramphomane-Aandahl, Einar Gråberg, Anne Lise Eikesaas Veka, Ragnhild Vela, Alma E. Benninghoff, Morten Søraas, Ketil Strømme, Øyvind Marvik, Kari Lode Herabakkka

Ikkje møtt: Endre Eide, Dag Jostein Veka, Anne Marie Torsteinbø

I deler av møtet var også rektor Svein Carlos Gjil og inspektør Tore Bastlien Dahl til stades.

Skulerepresentantane informerte:

Jonny Hetland har starta som inspektør på ungdomstrinnet.

Noko sjukefråver blant personale, har fått satt inn kjent personell og dette har fungert greit.

Skulen har fått ny helsesjukepleiar( tidl. Helsesyster) som heiter Malene Vestbø.

Anette Goa Bråtveit skal inn i rolla som inspektør på barnetrinnet når Tore B.D. skal ut i foreldrepermisjon til våren. Det blir laga erstatning for hennar arbeid som kontaktlærar i 4 klasse.

Det blir innført bruk av Ipad som læringsverktøy for barnetrinnet frå August. Dette gjer at ein nå går meir over frå «pugging» til «læringsoppdrag» som metode for læring. Skulen har tru på at dette skal gi ein lettare skulekvardag for både lærarar og elevar. Ein vil med dette også inkludere tiltak som går på tilbakemeldinga skulen har fått i forhold til «vurdering av læring». Bruk av Ipad vil på sikt gi reduserte utgifter til vedlikehold av datautstyr.

Det vert også arbeida for å få på plass ein ny plattform for tilbakemeldinger som skal erstatte «its learning».

Det vert arbeidd på nasjonalt plan i forhold til å forbetre spesialundervisning då ein har sett at dette ikkje har fungert godt nok. Det er også ei gruppe som arbeider med dette på skulen.

I overgang frå sak til aktivitetsplanar som metode - såg ein at det i begynnelsen vart fleire tiltak - då det vart meir fokus og ein enklare metode å arbeide med. Dette antallet har nå gått ned. Skulen har som ledd i dette arbeidet også gjennomført ein del utviklingsarbeid i fht. krenkande åtferd. Ein gjennomfører i tillegg Zerokartlegging x2 pr år.

Det har vore mindre saker som gjeld hærverk dette året (samanlikna med forrige år) ein tenker blant anna at medvirkning frå elev-representanter har hatt innverknad på dette.

Når det gjeld nye stolar til elevane, har skulen eit mål om å få 100 000 i overskot for å komme i gang med dette. Det er stramme budsjetter slik at der er ingen penger å hente nokon stad.

Midler til 10 klassetur er tatt bort ved politisk beslutning, i samanheng med dette er det fjerna 160 000 frå budsjettet.

Det er ønske om fau- representantar i sak som gjeld utviklingsarbeid for skulen,(Bonolo og Alma er med her) og sak om skuletid ( korleis ein kan legge denne opp på betre måte både for skulen og elevane- Ragnhild og Kari er med).

Det blir arbeidd for å opprette vipskonto som kan nyttast ved arrangement på skulen framover.

Fau gjennomfører eit sosialt arrangement på tvers av klassetrinna 1-7.(akedag).

Referent Kari Lode Herabakka